ຍີ່ປຸ່ນແລະເກົາຫຼີໃຕ້ຫາທາງ ກະຊັບສາຍ​ພົວພັນກັນ ໃຫ້ແໜ້ນແຟ້ນຂຶ້ນ
ລັດຖະມົນຕີປ້ອງກັນປະເທດຍີ່ປຸ່ນ ຢ້ຽມຢາມເກົາຫຼີໃຕ້ ເພື່ອຫາ​ທາງກະຊັບສາຍ​ພົວພັນໃຫ້ແໜ້ນແຟ້ນຂຶ້ນ ສໍາລັບການ​ຮ່ວມ​ມືທາງ​ທະຫານ.
ຂະນະນີ້ ລັດຖະມົນຕີປ້ອງກັນປະເທດຍີ່ປຸ່ນກໍາລັງຢູ່ທີ່ ເກົາຫຼີໃຕ້ ເພື່ອສົນທະນາຫາລືຫາທາງກະຊັບສາຍພົວພັນ ລະຫວ່າງສອງປະເທດໃຫ້ແໜ້ນແຟ້ນຂຶ້ນສຳລັບການ ຮ່ວມມືທາງທະຫານ ໃນສົນທິສັນຍາສະບັບທຳອິດໃນປີ 1954 ເປັນຕົ້ນມາ ລັດຖະມົນຕີປ້ອງກັນປະເທດຂອງຍີ່ປຸນທ່ານ Toshimi Kitazawa ແລະຄູ່ຕໍາແໜ່ງທ່ານ Kim Kwan-jin ພົບ ປະກັນໃນວັນຈັນມື້ນີ້ ເພື່ອສົນທະນາຫາລືຮ່ວມມືກັນ ຢ່າງໃກ້ຊິດກັນຂຶ້ນ ຍ້ອນການກະທໍາຂອງເກົາຫຼີເໜືອ ອັນມີລວມທັງການໂຈມຕີທີ່ມີຜູ້ເສຍຊິຊິດຍ້ອນທີ່ເກາະນຶ່ງ ຂອງເກົາຫຼີໃຕ້ໃນເດືອນພະຈິກຜ່ານມາ ນອກນີ້ຍັງຄາດວ່າ ພວກທ່ານທັງສອງຈະສົນທະນາກັນກ່ຽວກັບສອງເລື້ອງທີ່ຍັງຕົກລົງກັນ ບໍ່ທັນໄດ້ກ່ຽວກັບການສືບລັບແລະອຸປກອນການທະຫານນໍາ ພົນເຮືອເອກສະຫະລັດ ທ່ານ Mike Mullen ຮຽກຮ້ອງໃຫ້ຍີ່ປຸ່ນເອົາບົດບາດຫຼາຍຂຶ້ນ ໃນການປ້ອງກັນເກົາຫຼີໃຕ້ຈາກເກົາຫຼີເໜືອເວລາທ່ານຢ້ຽມຢາມຂົງເຂດດັ່ງກ່າວ ຢ່າງໃດກໍດີບັນຫາດັ່ງກ່າວກໍຍັງຄົງຂັດແຍ້ງກັນຢູ່ໃນເກົາຫຼີໃຕ້ ບ່ອນທີ່ຄວາມບາດໝາງ ແລະຂຸ່ນເຄືອງໃຈໃນອະດີດຍັງຄົງມີຢູ່ ກ່ຽວກັບການປົກຄອງຫົວເມືອງຂຶ້ນແບບຂົ່ມຂື່ນ ຂອງຍີ່ປຸ່ນ ທີ່ສິ້ນສຸດລົງໃນປີ 1945 ນັ້ນ ໄດ້ມີຕົວຕັ້ງຕົວຕີຫຼາຍຄົນພາກັນປະທ້ວງໃນວັນຈັນມື້ນີ້ ໂດຍຖືປ້າຍຄຳຂວັນຕໍ່ຕ້ານ ການຮ່ວມມືທາງທະຫານທີ່ໃກ້ຊິດຂຶ້ນກວ່າເກົ່າກັບຍີ່ປຸ່ນ